CELEX: 62020CN0552
Language: da
Date: 2020-10-23 00:00:00
Title: Sag C-552/20: Sag anlagt den 23. oktober 2020 — Republikken Malta mod Europa-Parlamentet og Rådet for Den Europæiske Union

18.1.2021   
            
            
               DA
            
            
               Den Europæiske Unions Tidende
            
            
               C 19/37
            
         
      Sag anlagt den 23. oktober 2020 — Republikken Malta mod Europa-Parlamentet og Rådet for Den Europæiske Union
      (Sag C-552/20)
      (2021/C 19/39)
      Processprog: engelsk
      
         Parter
      
      
         Sagsøger: Republikken Malta (ved A. Buhagiar, som befuldmægtiget, samt abogados D. Sarmiento Ramírez-Escudero og J. Sedano Lorenzo)
      
         Sagsøgte: Europa-Parlamentet og Rådet for Den Europæiske Union
      
         Sagsøgerens påstande
      
      
                  —
               
               
                  Artikel 5, stk. 1, litra b), i forordning nr. 1071/2009 (1) og artikel 8, stk. 2a, i forordning nr. 1072/2009 (2), som ændret ved henholdsvis artikel 1 og 2 i Europa-Parlamentets og Rådets forordning (EU) 2020/1055 (3) af 15. juli 2020 om ændring af forordning (EF) nr. 1071/2009, (EF) nr. 1072/2009 og (EU) nr. 1024/2012 med henblik på at tilpasse dem til udviklingen i vejtransportsektoren, annulleres.
               
            
                  —
               
               
                  Europa-Parlamentet og Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har Republikken Malta nedlagt påstand om annullation af de anfægtede foranstaltninger af følgende grunde.
      Med det første anbringende gøres det gældende, at Domstolen bør annullere artikel 1, stk. 3, i forordning 2020/1055 (reglen om, at køretøjerne skal vende tilbage), for så vidt som denne bestemmelse
      
                  —
               
               
                  Tilsidesætter artikel 91, stk. 2, TEUF, sammenholdt med artikel 11 TEUF og artikel 37 i Den Europæiske Unions charter om grundlæggende rettigheder, som følge af gennemførelsen heraf i strid med vurderingerne af indvirkningen på miljøet og dens alvorlige påvirkning af transporter.
               
            
                  —
               
               
                  Tilsidesætter artikel 5, stk. 4, TEU og proportionalitetsprincippet, eftersom det ikke er den mindst restriktive foranstaltning og forårsager en uforholdsmæssig skade hvad angår omkostninger i forhold til fordele set ud fra miljøet og transporterne.
               
            Med det andet anbringende gøres det gældende, at Domstolen annullerer artikel 2, nr. 4), litra a), i forordning 2020/1055 (reglen om hvileperiode ved cabotagekørsel), for så vidt som denne bestemmelse
      
                  —
               
               
                  Tilsidesætter artikel 91, stk. 2, TEUF, eftersom de sagsøgte så bort fra foranstaltningens alvorlige påvirkning af transporter.
               
            
                  —
               
               
                  Tilsidesætter artikel 5, stk. 4, TEU og proportionalitetsprincippet, eftersom den medfører en alvorlig begrænsning for transportvirksomheders evne til at planlægge deres egen logistik og sikre, at deres flåde er velfungerende.
               
            
                  —
               
               
                  Tilsidesætter artikel 20 og 21 i Den Europæiske Unions charter om grundlæggende rettigheder og ligebehandlingsprincippet, eftersom den ikke tager hensyn til særegenhederne ved en ømedlemsstat og dennes marked for godstransport uden en objektiv begrundelse.
               
            
         (1)  Europa-Parlamentets og Rådets forordning (EF) nr. 1071/2009 af 21.10.2009 om fælles regler om betingelser for udøvelse af vejtransporterhvervet og om ophævelse af Rådets direktiv 96/26/EF (EUT 2009, L 300, s. 51).
      
         (2)  Europa-Parlamentets og Rådets forordning (EF) nr. 1072/2009 af 21.10.2009 om fælles regler for adgang til markedet for international godskørsel (EUT 2009, L 300, s. 72).
      
         (3)  EUT 2020, L 249, s. 17.